กำชับกองทัพและตำรวจ ศึกษาและร่วมขับเคลื่อนแก้ปัญหามลภาวะจากฝุ่นละอองระยะเร่งด่วน
รองนายกรัฐมนตรี?และรัฐมนตรีว่าการกระทรวงกลาโหม? กำชับกองทัพและตำรวจ ศึกษาและร่วมขับเคลื่อนแก้ปัญหามลภาวะจากฝุ่นละอองระยะเร่งด่วน พลโท คงชีพ ตันตระวาณิชย์ โฆษกกระทรวงกลาโหม? เปิดเผยว่า พลเอก ประวิตร วงษ์สุวรรณ รองนายกรัฐมนตรี?และรัฐมนตรีว่าการกระทรวงกลาโหม กำชับ สำนักงานตำรวจแห่งชาติ? หามาตรการเร่งระบายการจราจรในชั่วโมงเร่งด่วน และแก้ปัญหาการชะลอตัวของรถในเส้นทางหลักให้เป็นผลอย่างจริงจัง เพื่อช่วยลดมลภาวะจากการเผาผลาญเชื้อเพลิงบนท้องถนน พร้อมทั้งสั่งการให้ทุกเหล่าทัพ ศึกษาการแก้ปัญหาเฉพาะหน้าจากต่างประเทศ และพัฒนาปรับใช้กับทรัพยากรของกองทัพที่มีอยู่ เพื่อกำหนดแนวทางแก้ปัญหาโดยประสานความร่วมมือกับภาคเอกชนและส่วนราชการที่เกี่ยวข้อง พลโท? คงชีพ? กล่าวว่า ขณะนี้ กองทัพอยู่ระหว่างการพัฒนาเครื่องพ่นละอองน้ำติดตั้งบนอาคาร และการพิจารณานำอากาศยานไร้คนขับมาใช้ประโยชน์ ซึ่งอยู่ระหว่างการทดสอบประสิทธิภาพ โดยคาดว่าจะสามารถทยอยติดตั้งบนอาคารสูงของภาคเอกชนและปฏิบัติงานได้ในเร็ววันนี้ เพื่อร่วมกันลดมลภาวะจากฝุ่นละอองดังกล่าว